شەفەق نیوز/ وەگورەی ئەفسانەیل پشی هەفت گیان دیرێد، باوجی پشیلەیگ ئەمەریکی گیانیگ بەخشیە خاوەنەگەی.
وەگورەی گۆڤار " میترۆ" بەریتانی پشییگ لەوەخت هەلقوڵانی وەبان زگ خاوەنەگەی ئەرا مقەیەتیکردن ژیانی رزگار کەێد.
گۆڤارەگە ئاشکەر کرد، ک ژنیگ وەناو " گیل کیلی" مەوقەی پشیەی وە تونی خوەی خەێدە بان زگی، هەس وە ژان فرەیگ کەێد دەس کەێد وە هاوارکردن.
لەوەر ئەو ژانەی هەس وەپیکردیە، هەرچەن پشیەگە کێشی ئەوەنە فرە نەۊیە، هاوسەرەگەی بڕیار دەێد وە زۊترین مەوقە برەسنێدەی  خەسخانە، دۊای ئەوەگ ژنەگە ئەرای دەرچگە ک پشیەگە خوەی خستیەسە بان پەنامیگ (گریەی شێرپەنجەیی) دو کیلۆگرامی لە زگی و تا ئەو سامەوقەتە وەپی نەزانستیە.
دۊای وشکین ئەرای دەرچگە ک تۊش شێرپەنجە بۊیە گۆڤارەگە ئاشکەرا کرد، پزشکەیلە تڵنستنە پەنامەگە درارن وەتەواوی چارەسەری بکەن لە بیماریەگە، ئەوەش ئەرا ئازایەتی پشیەگە چوود.
